  Майя Бывальцева Кӧснуналэ, 26-тӥ шуркынмонэ, Удмуртиын «Атыкай музъемлэн историезъя тест» Росси ужрад ортчоз. Со сярысь ивортэ кар ӵектосъёсъя «Лифт» штаб. «Удмуртиын тест 21 интыын ортчоз. Историяя тестирование куинетӥзэ радъяськоз ни, сӥземын луоз кунлэн историезлы. Азьвылъёсаз 33 кунъёсысь 320 сюрслэсь трос адями пыриськиз», — вераз элькунысь егитъёслэн парламентсылэн тодосъя, дышетонъя но егитъёсын ужан политикая ӧрилэн кивалтӥсез Евгений Шиляев. Ужрад 11 часын кутскоз но 40 минут кыстӥськоз. Со дыр ӵоже 40 юанъёслы валэктонъёс сётоно луоз. Ижкарын тест гожтыны луоз Удмурт кун университетын но Техникая кун университетын. Юанъёслы валэктонъёс озьы ик сётыны луоз  сайтын онлайн амалэн. Тестированиын нимез вераны но дун тырыны кулэ ӧвӧл. Акция калыклэсь историяя тодон-валанъёссэ эскерыны луонлык сётоз. Ужрад Россиысь ваньмаз улосвылъёсын, озьы ик США-ын, Белоруссиын, Азербайджанын, Приднестровьеын но ДНР-ын ортчоз. Тегъёс: Мерлык Лулчеберет Дышетон Удмуртия Россия история  